tomron87/hebrew-wikipedia-sentences-corpus huggingface dataset:
ישנן מספר קבוצות של פתרונות אורתוגונליים (זה לזה) המשמשים לתאר קרני לייזר.
במקרה הכללי, אם בסיס שלם של פתרונות נבחר, ניתן לתאר כל קרן לייזר כצירוף ליניארי של פתרונות מהבסיס.
תכנון הלייזר קובע איזה בסיס של פתרונות הוא השימושי ביותר.
במקרים מסוימים, ניתן לתאר את קרן הלייזר כאופן אחד יחיד מסדר-גבוה.
אופני (אופן=מוד) הרמיט-גאוס הם הנפוצים ביותר, שכן מערכות לייזר רבות הן בעלות סימטריית שיקוף קרטזית במישור הניצב לכיוון התקדמות האלומה.
אופני הרמיט-גאוס הם תיאור נוח של אלומת לייזר היוצאת מלייזר בו החלל הוא לא בעל סימטריה מעגלית, אלא יש הבחנה בין הכיוון האופקי לכיוון האנכי.
במונחי פרמטר הקרן המרוכב q, התפלגות העוצמה במישור x-z פרופורציונלי ל-
כאשר הוא פולינום הרמיט מסדר n (בצורה הנהוגה בקרב הפיזיקאים, כלומר: ), והכוכבית מסמלת צמוד מרוכב.
עבור n=0 מקבלים התפלגות גאוסיאנית הניצבת לכיוון התקדמות הקרן.
עבור מערכת קרטזית דו-ממדית, ניתן לבנות פונקציה מהפתרונות לעיל.
זה אפשרי מכיוון שניתן לפתור את משוואת הלמהולץ הפרקסיאלית באמצעות הפרדת משתנים.
אופני הרמיט-גאוס מסומנים כאשר m ו-n הם סדרי הפולינומים (של הרמיט) בכיווני x ו-y בהתאמה.
כמקרה פרטי, קרן גאוסיאנית היא המוד
אם מתארים את קרן הלייזר בקואורדינטות גליליות, אפשר לתאר את המודים מסדרים גבוהים על ידי פולינומי לאגר במקום פולינומי הרמיט.
אופני לאגר-הרמיט מתוארים על ידי המשוואה הבאה:
כאשר הם פולינומי לאגר המוכללים עם אינדקס רדיאלי ואינדקס אזימוטלי .
בקואורדינטות אליפטיות ניתן לתאר את המודים מסדרים גבוהים באמצעות פולינומי אינס.
אופני אינס-גאוס האי-זוגיים והזוגיים נתונים על ידי
כאשר היא הקואורדינטה האליפטית הרדיאלית ו- היא הקואורדינטה האליפטית הזוויתית, והן מוגדרות מתמטית על ידי
הם פולינומי אינס הזוגיים מסדר p ומעלה m ואילו הוא פרמטר האקסצנטריות של האליפסה.
כמו כן הוא מופע גוי.
אופני הרמיט-גאוס ואופני לאגר-גאוס הם מקרה פרטי של אופני אינס-גאוס עבור אקצנטריות ששווה לאינסוף ואפס בהתאמה.
ישנה מחלקה נוספת של אופנים (מודים) פרקסיאליים בקואורדינטות קוטביות בהן המשרעת המרוכבת פרופורציונלית לפונקציה היפרגאומטרית.
אופנים אלה הם בעלי פרופיל מופיע סינגולרי והם פונקציות עצמיות של התנע הזוויתי המסילתי של הפוטון.
העוצמה של פרופיל האלומה מאופיין על ידי טבעת בוהקת אחת עם סינגולריות במרכזה, בה המשרעת מתאפסת.
התפלגות הפרופיל מתוארת על ידי
כאשר m הוא מספר שלם, הוא מספר ממשי, היא פונקציית גאמה ו היא הפונקציה ההיפרגאומטרית המתלכדת.
מספר תת-משפחות של אופני גאוס ההיפרגאומטריים (HyGG) ניתן לרשום כפונקציות בסל מותאמות (modified), כאקספוננטים מותאמים של מודים גאוסיאניים וכן פולינומי לאגר המותאמים.
ברם, משפחת HyGG הם יותר משלמים (כלומר: ישנה יתירות של מודים ולא צריך את כל המשפחה כדי לפרוש את כל המרחב) ולא אורתוגונליים.
למרות הפרופיל המסובך שלהם, למודי HyGG יש פרופיל די פשוט במישור הצמצם/מפתח,
וזה מסביר מדוע גל הבא מהולוגרמת קלשון (pitch-fork) הוא תת-משפחה של אופני HyGG.
הפרופיל של אופן HyGG כאשר האלומה מתקדמת לאורך הוא בעל שינויים משמעותיים ולא יציב מתחת לטווח ריילי.
אָלוּלים היה מלך ארידו הראשון.
לפי רשימת המלכים השומרית היה המלך הראשון של שומר, מה שעושה אותו למלך המתועד הראשון בעולם.
הוא מלך בתקופה הטרום-שושלתית של שומר (תקופה בה המלוכה לא השתייכה לשושלות מלוכה).
ברשימת המלכים השומרית נאמר: לאחר שהמלכות ירדה מהשמיים, המלכות הייתה ב"ארידוג: (ארידו).
בארידוג, אלולים נעשה מלך, הוא שלט 28,800 שנים".
משמעות שמו של אלולים בשפה השומרית הוא "קרן הצבי האדום" או "זרע הצבי האדום".
החוקר ג'רמיה פיטרסון מציע שהדבר עשוי לשקף את האמונה המסופוטמית שנפוצה בשחר ההיסטוריה כי בני האדם נראו בצורה דמוית חיות.
אלומית ישי היא מדענית ישראלית, פרופסור לחקר המוח ומדענית במכונים הלאומיים לבריאות של ארצות הברית.
אלומית ישי נולדה בירושלים ולמדה בתיכון ליד האוניברסיטה.
בשנת 1990 סיימה תואר ראשון בביולוגיה ופילוסופיה באוניברסיטה העברית בירושלים, בשנת 1992 סיימה בהצטיינות תואר שני בביוטכנולוגיה באוניברסיטה העברית בירושלים, ובשנת 1996 סיימה בהצטיינות דוקטורט בנוירוביולוגיה במכון ויצמן למדע.
ביולי 1996 נסעה ד"ר ישי לפוסט-דוקטורט במעבדה למוח וקוגניציה במכונים הלאומיים לבריאות בארצות הברית, שם חקרה באמצעות fMRI כיצד מיוצגים פרצופים ואובייקטים במוח האדם וכיצד מידע ראייתי נשלף מהזיכרון.
בשנת 2004 עברה לבית הספר לרפואה של אוניברסיטת ציריך, שווייץ, שם המשיכה לחקור את המנגנונים העצביים המתווכים עיבוד מידע ראייתי (כגון פרצופים ויצירות אמנות) במוח האדם.
בשנים 2014–2017 ניהלה את התוכנית למדעי הקוגניציה ומיפוי מוח האדם בקרן הלאומית למדע של ארצות הברית.
היא פרופסור אורחת באוניברסיטת ג'ורג'טאון שבוושינגטון ומדענית במכונים הלאומיים לבריאות של ארצות הברית.
פרופ' ישי עוסקת בתחום מיפוי מוח האדם, ומאמריה פורסמו בכתבי עת מדעיים מובילים כגון Science ו-Neuron.
פרופ' ישי מכהנת כחברת מערכת במספר רב של כתבי עת מדעיים ופעילה בארגונים מדעיים בינלאומיים.
היא זכתה בפרסי הצטיינות רבים על מחקריה המדעיים, בהם פרס המדען הצעיר של החברה הבינלאומית למדעי הקוגניציה, אותו קיבלה בשנת 2006. בשנת 2008 נבחרה לאחת מ-25 המדענים המובילים בשווייץ על ידי הקרן המדעית הלאומית השווייצרית, והטלוויזיה הממלכתית הפיקה ושידרה סרט בשם "Looking into the Brain" על עבודתה.
בקיץ 2007 החלה לכתוב בלוג על מוח האדם שנקרא "נפלאות התבונה", בשנת 2008 החלה לכתוב טור מדעי באתר ynet, ובספטמבר 2013 התחילה לכתוב בלוג שנקרא "מותר האדם" באתר האינטרנט של "הארץ".
אלומת חלקיקים היא שטף של חלקיקים טעונים חשמלית או נייטרלים, אשר לעיתים נעים במהירויות קרובות למהירות האור.
ניתן להפריד חלקיקים טעונים כמו אלקטרונים, פוזיטרונים ופרוטונים מסביבתם על ידי פליטה תרמיונית, קשת חשמלית, ועוד.
בין המכשירים שבהן ניתן להשתמש ליצירת אלומת חלקיקים ניתן למנות תותח אלקטרונים, שפופרת קרן קתודית ועוד.
ניתן להאיץ את החלקיקים הטעונים על ידי שימוש בשדות אלקטרומגנטיים.
חלקיקים נייטרלים כמו נייטרונים ניתן להאיץ על ידי פגיעה של אלומת פרוטונים אנרגטיים במטרה, כגון בריליום.
אלומות חלקיקים נמצאות בשימוש במאיצי חלקיקים, מקורות סינכרוטרון ובמכשור רפואי לריפוי באמצעות חלקיקים.
תופעות רבות באסטרופיזיקה ובפיזיקת הפלזמה ניתנות להסבר על ידי הימצאותן של אלומות חלקיקים בתווך מסוים, בעלות תכונות שונות מאוד מהערכים הממוצעים בתווך (למשל מהירות או טמפרטורה גבוהות יותר מאשר הממוצע בתווך).
אלומת יונים ממוקדת (FIB-Focused Ion Beam) הוא מכשיר המיישם טכניקה לאנליזה ועיבוד חומר בקנה מידה ננומטרי באזור מוגדר וממוקד, העיבוד כולל הסרת שכבות ובניית שכבות.
טכנולוגיה זאת מיושמת בעיקר בתעשיית המוליכים למחצה, הנדסת חומרים ובתחום הביולוגי לניתוח ספציפי של דגימה.
מערכות FIB הראשונות המבוססות על טכנולוגיית פליטת השדה פותחו על ידי לוי-סטי ועל ידי ג'ון אורלוף וסוונסון בשנת 1975 והשתמשו במקורות יינון שדה גז (GFISs).
בשנת 1978 נבנה ה-FIB הראשון המבוסס על מקורות יינון מבוססי מתכת נוזלית (LMIS) על ידי סליגר.
מערכות FIB פועלות באופן דומה למיקרוסקופ אלקטרונים סורק (SEM), פרט לכך שבמקום אלומה של אלקטרונים משתמשות באלומה ממוקדת של יונים (בדרך כלל גליום).
זרם רציף של יונים נעים יחד נקרא אלומת יונים, יון הוא אטום או מולקולה עם מטען חשמלי.
מטענים חשמליים נסחפים לפי כיוון שדה חשמלי; לכן, ניתן להשתמש בשדות חשמליים כדי לכוון את אלומת היונים.
העבודה אפשרית בשני מצבי פעולה, זרמי אלומה נמוכים להדמיה וזרמי אלומה גבוהים לשיקוע או לנידוף נקודתי.
עיבוד FIB מכרסם בחומר על ידי פגיעת אלומת יונים ממוקדת בעלת אנרגיה גבוהה בחלק המעובד, האנרגיה הקינטית של היונים בקרן מאפשרת להדוף אטומים מפני השטח, תהליך זה נקרא נידוף.
המכשיר בנוי מעמודה שבראשה ממוקם תותח היונים ובתחתיתה יושב הדגם.
התותח והדגם ממותחים כך שכיוון השדה הבנוי הוא מהתותח לדגם.
מואצים לאנרגיה של 1-50keV, וממוקדים על הדגם על ידי עדשות אלקטרוסטטיות.
מקור היונים מייצר אלומות יונים בעלות צפיפות זרם גבוהה עם התפשטות אנרגיה קטנה מאוד.
מיקום אלומת היונים הפוגעת בדגם נשלט על ידי סלילי סריקה ממוחשבים, החומר המיועד מעובד באופן ממוחשב, בכך ניתן לייצר צורות מורכבות למדי ולשחזר את העיבוד במידת הצורך.
המקור הנפוץ ביותר לתותח היונים הוא מקור יונים ממתכת נוזלית (Liquid metal ion source - LMIS) מגליום (Ga), אך קיימים גם מקורות יוניים המבוססים על זהב (Au) ואירידיום (Ir) במקום גליום.
במגע גליום עם מחט טונגסטן זורם הגליום לקצה המחט שבו מקיימים כוחות מנוגדים של מתח פנים ושדה חשמלי היוצרים קצה חוד בצורה שנקרא חרוט טיילור, רדיוס חוד חרוט זה הוא קטן מאוד (בערך 2 ננומטר).
השדה החשמלי העצום בחוד (יותר מ-1x108V/cm) גורם ליינון ופליטת אטומי גליום.
שיקוע – הרכבת שכבות על פני הדגימה.
חקר כשלים ברכיבים (מעגלים מודפסים, טרנזיסטורים) ותיקונם.
ייצור TIP ל-FIP ולמיקרוסקופ כוח אטומי - AFM.
הנדוס לאחור - גילוי עקרונות טכנולוגיים והנדסיים של מוצר דרך ניתוח המבנה שלו.
דבר זה מיושם בעיקר בתעשיית המוליכים למחצה שמבוססת על טכנולוגיה פלאנרית המרבדת שכבות דקות אחת על-גבי חברתה.
הנדוס הפוך פירושו הסרת שכבה אחר שכבה.
אלומיניום יודי הוא תרכובת של אלומיניום ויוד שנוסחתה AlI3. החומר נוצר בתגובה של אלומיניום עם יוד:
או של אלומיניום עם חומצה יודית HI
אלומיניום יודי הוא חומצת לואיס וסופח מים מהאוויר לקבלת הקסא הידראט (שש מולקולות מים ספוחות לכל אטום אלומיניום).
המצב מוצק אלומיניום יודי הוא דימר - Al2I6 כגז המולקולה יכולה להימצא כמונומר שצורתו משולש מישורי בעל אורך קשר אלומיניום - חמצן של 0.245nm או כדימר בו אורך הקשר אלומיניום - יוד (לא מגשר) 0.246nm וקשר אלומיניום - יוד מגשר 0.267nm.
אלומיניום יודי משמש כמגיב לשבירת כמה סוגים של קשרי פחמן-חמצן וחנקן-חמצן למשל באתרים ארילים (בהם קבוצת האתר מחברת טבעות ארומטיות).
אלויסיוס גונזגה היה בן אצולה איטלקי ישועי שהוכרז כקדוש של הכנסייה הקתולית.
נולד בקסטליאונה (בין מנטובה לברשה) לאביו פרנטה מבית גונזגה, מרקיז קסטליאונה ולאמו מרתה, בתו של ברון פיימונטה מבית דלה רוברה.
עקב הולדתו בסערת המלחמות האיטלקיות זכה לחינוך צבאי מגיל צעיר.
בגיל שמונה נשלח לפירנצה על מנת להתחנך בביתו של פרנצ'סקו הראשון דה מדיצ'י, הדוכס הגדול של טוסקנה.
בהיותו בן תשע חלה במחלות כליות.
בהיותו חולה הרבה לקרוא עלילות קדושים ולהתפלל.
עם החלמתו נדר נדר פרישות.
ב-1579 שב אלויסיוס (לואיג'י) לקסטליאונה, שם פגש את הקרדינל קרלו בורומאו ולאחר ששמע על מעשי המיסיונרים בהודו החליט להיות מיסיונר.
הוא פעל בשורות המסדר הקפוצ'יני והמסדר הבנדיקטי בקזאלה מונפראטו כמורה לקטכיזם ואימץ מנהגי סיגוף, אך לא הצטרף כאח פעיל לשום מסדר בשל התנגדות הוריו.
יחד עם אמו, אביו ואחיו רודולפו יצא בשנת 1581 לספרד כחלק מפמלייתה של מריה, נסיכת ספרד, ארכידוכסית אוסטריה שעמדה להשיא את בתה לפליפה השני, מלך ספרד.
בספרד גמלה בליבו החלטה להצטרף לישועים.
על אף שאמו תמכה בהחלטתו ללכת בנתיב דתי, סירב אביו להתיר לו להפוך לכומר ישועי (שאינו יורש את נחלות אביו) ופעל על מנת להשיג לו מעמד מנהלי של בישוף, שיאפשר לו לשאת במשרה חילונית במסגרת הכנסייה, כראוי ליורשו.
בנובמבר 1585 ויתר אלויסיוס על כל זכויותו כיורש ממעמד אצולה ויצא לרומא, שם נפגש עם האפיפיור סיקסטוס החמישי בתיווך בן-דודו הקרדינל שיפיונה גונזגה.
בגיל 17 היה אלויסיוס לחניך-מתלמד במוסד הישועי ברומא והחל בלימודים לקראת הסמכה לכהונה.
בריאותו הייתה רופפת, הוא סבל ממחלת הכליות ממנה לא החלים לגמרי וכן סבל ממחלת עור ומכאבי ראש כרוניים.
במאי 1590 דיווח שהיה עד לחיזיון בשובו ממנטובה לרומא בו הופיע מולו המלאך גבריאל וגילה לו שימות כעבור שנה.
הישועים הקימו בית חולים לנפגעי המגפה ואלויסיוס התנדב מיד לעבוד בבית החולים, להעביר חולים מביתם אל בית החולים, להאכילם ולרחוץ אותם, להכינם לסקרמנט "המשיחה האחרונה" ולהתפלל לצד הגוססים.
הוא נדבק במחלה מספר ימים לאחר יום הולדתו ה-23. בעת שגסס חווה חזיונות, עליהם דיווח לכומר המוודה שלו, רוברטו בלרמינו.
בין היתר חזה במדויק את יום מותו (היום השמיני לאחר חג קורפוס כריסטי).
כבר סמוך לאחר מותו ראו בו כקדוש.
זמן מה לאחר שנקבר ברומא הוצאו שרידיו ואוחסנו בצנצנת גלילית עשויה לפיס לזולי.
ראשו הועבר לקבורה בעיר הולדתו, בכנסייה שנקראה על שמו.
14 שנים לאחר מותו, ב-1605 הוכרז כ"מבורך" על ידי האפיפיור פאולוס החמישי.
ב-1726 הוכרז כקדוש על ידי האפיפיור בנדיקטוס השלושה עשר שהכריז עליו גם כעל פטרונם של סטודנטים צעירים.
פיוס האחד עשר קבע שהוא פטרונם של כל בני הנוער הנוצרים.
בשל האומץ והחמלה שהפגין ובשל נסיבות מותו הוא נחשב לפטרון החולים והמתים במגפות והמטפלים בהם, ובפרט חולי איידס ומטפליהם.
יום מותו, 21 ביוני, נקבע ליום הקדוש שלו.
אוניברסיטת גונזגה בספוקיין, וושינגטון, ארצות הברית, נקראה על שמו וכן מערך חינוכי מגן ילדים ועד בית ספר תיכון בעיר.
התאחדות גונזגה באירלנד, מוסד מיסיונרי (שולח שליחים לזמביה) ומפעילו של קולג' גונזגה בדבלין.
כנסייה, קולג' ומרכז מיסיונרי במנגלור שבמדינת קרנאטקה בדרום-מערב הודו.
באיקונוגרפיה הוא מתואר כצעיר לבוש בגדי פרח-כהונה פשוטים עם פרח חבצלת אות לתומתו, גולגולת אות למותו בגיל צעיר, באמונה וצלב אות לרחמיו.
לרוב מתואר ככורע ברך בתפילה.
לעיתים תופיע מחרוזת תפילה אות לדבקותו או כתר מרקיזות זרוק או הפוך למרגלותיו, אות לוויתורו על זכויות הירושה.
אלומות היה בית השקעות שנוסד בשנת 1997 ובאוגוסט 2018 נוהלו בו כ-9 מיליארד ש"ח בנכסים פיננסים, עבור למעלה מ-700 לקוחות.
אלה כללו לקוחות פרטיים, חברות (ציבוריות ופרטיות), אגודות שיתופיות, קיבוצים ומושבים.
בית ההשקעות נמצא בבעלות של כ-250 קיבוצים ואגודות שיתופיות של מושבים בארץ והוא "חברה אחות" של חברת ביטוח חקלאי אגודה שיתופית מרכזית בע"מ.
חברת אלומות הייתה חברה ציבורית שמניותיה נסחרו בבורסה לניירות ערך בתל אביב.
במאי 2011 הפכה אלומות לחברה פרטית בבעלות מלאה של 250 קיבוצים ומושבים.
לחברה מגוון פעילויות רחב בשוק ההון, באמצעות חברות בנות.
בחודש ינואר 2020 נמכרה החברה לחברת הפניקס, ובהתאם לכך חברת קרנות הנאמנות של אלומות מוזגה לחברת קסם וחברת ניהול התיקים של אלומות מוזגה לחברת אקסלנס, חברות שבבעלות חברת הפניקס.
ניהול תיקי השקעות, ניהול קרנות נאמנות, ניהול עושר משפחתי והשקעות אלטרנטיביות.
כמו כן, לבית ההשקעות פעילות טכנולוגית באמצעות חברת הבת אלומות הון ליין בע"מ אשר מפתחת מערכות טכנולוגיות הנותנות מענה לשוק ההון.
ביולי 2018 רכש אלומות את פעילות ניהול ההשקעות בקרנות הנאמנות של בית ההשקעות תלתן ומיזג אותה לפעילות ניהול ההשקעות שלו.
מנכ"ל בית ההשקעות היה קובי נימקובסקי.
יו"ר בית ההשקעות היה קובי נבון.
אלול תשע"ט הוא אלבום האולפן הרביעי של הזמר-יוצר הישראלי ישי ריבו.
האלבום יצא לאור בט"ז באלול ה'תשע"ט - 16 בספטמבר 2019, על ידי חברת התקליטים אן אם סי.
האלבום נתמך על ידי הסינגלים "הלב שלי" ו"סדר העבודה".
האלבום הוא אלבום קונספט לימים נוראים, אשר משלב בין שירים מקוריים לבין פיוטים.
על עטיפת האלבום, בנוסף לשם האלבום ושם האומן, כתוב בכתב ברייל עברי "אני לדודי ודודי לי" – ציטוט משיר השירים ו ג וראשי תיבות של "אלול".
הכיתוב מופיע מימין לשמאל, ולא משמאל לימין כנהוג בכתב ברייל.
ב-17 באוקטובר 2019 הוכרז שהאלבום קיבל מעמד "אלבום זהב" על מכירת 15,000 עותקים.
"נפשי" - יצא לאור ב-9 ביוני 2018 כסינגל הראשון מתוך האלבום.
השיר נבחר לשיר העשור במצעד של רדיו קול ברמה, ל"דואט העשור" של אתר סרוגים ומקום 3 במצעד העשור של קול חי מיוזיק.
"הלב שלי" - יצא לאור ב-29 בינואר 2019, כסינגל השני מתוך האלבום.
עם יציאתו נכנס השיר אל המקום ה-4 במצעד של מדיה פורסט ולמקום הראשון ב, וזכה במקום השני במצעד הפזמונים העברי השנתי של גלגלצ, במקום ה-21 במצעד השנתי של מדיה פורסט, במקום ה-6 במצעד השנתי של כאן גימל, ובמקום ה-11 במצעד העשור של כאן גימל.
"סדר העבודה" - יצא לאור ב-3 בספטמבר 2019 כסינגל השלישי מתוך האלבום.
עם יציאתו נכנס השיר אל המקום ה-12 במצעד של מדיה פורסט.
אלומת יונים היא סוג של קרן המורכבת מחלקיקים טעונים-יונים.
יון הוא אטום בעל מטען חשמלי (חיובי או שלילי).
אלומת יונים משמשת לטכניקות רבות בתעשייה האלקטרונית ובתעשיות נוספות.
בעבר שימשו אלומות היונים לייצור מסכי מחשב וטלוויזיה (קרן היונים פגעה במסך רגיש אשר זיהה אותה ובתגובה לכך זהר, כך התקבלה התמונה הרצויה.
בנוסף, באמצעות אלומת היונים התקבלה תמונה ברזולוציה רוחבית גבוהה).
אלומות היונים הנפוצות ביותר הן של יונים טעונים יחידים.
אנו נוהגים למדוד את אלומת היונים באמצעות צפיפות אלומת יונים, אשר נמדדת ביחידות mA/cm^2 ואנרגיית אלומת היונים נמדדת ביחידות eV.
השימוש ב-eV נוח להמרה בין מתח ואנרגיה, במיוחד כשמדובר ביון יחיד, כמו גם להמרה בין אנרגיה לטמפרטורה [eV = 11600 K 1].
מקור היונים השכיח ביותר הוא ממתכות במצב צבירה נוזל כמו גליום (Ga), זהב (Au), ואירידיום (Ir).
מכשיר זה דומה בעיקרון פעולתו למיקרוסקופ אלקטרונים, אך פועל באמצעות אלומת יונים – הוא מורכב מקרן יונים בעלת אנרגיה קינטית גבוהה הפוגעת במשטח הרצוי.
המכשיר משמש לעיבוד חומרים ויצירת אובייקטים קטנים בשיטות נידוף, התזה וחריטה באמצעות אלומת יונים.
ברדיולוגיה, אלומות יונים (ממוקדות ורחבות) משמשות לחקר הולכת אותות, פגיעה ותיקון ב- DNA ומנגנונים של תקשורת בין-תאית.
בנוסף, שיטות החריטה באמצעות אלומת יונים משמשות לייצור חורים בקנה מידה מולקולרי (שיכולים לשמש לריצוף גדיל שלם של DNA), והליכים נוספים בננו-ביולוגיה.
קרני היונים תופסות חלק משמעותי בתהליך הייצור של מוליכים למחצה – במהלך הייצור נוצרים מעגלים חשמליים קטנים ביותר המורכבים מחלקיקים בודדים שלא ניתן לראותם בעין בלתי מזוינת וכן לא באמצעות מיקרוסקופ אופטי.
על מנת לוודא שתהליך הייצור נעשה בצורה תקינה, יש צורך להשתמש בכלי שיאפשר לעין האנושית לראות את הליך זה.
צפייה באלמנטים זעירים אלו, מתאפשרת על ידי מכשיר ה-FIB.
בתחום תרפיית בחלקיקים, משתמשים באלומות יונים, במיוחד לטיפולים בסרטן.
נוסף על כך, קרני יונים משמשות כמעכב קורוזיה במפרקי ירך וברך מלאכותיים, העשויים ממתכת.
שיטה זו יעילה מאחר שהתהליך אינו דורש שימוש בטמפרטורה גבוהה וכך נמנעת פגיעה במפרק המלאכותי (טכניקה זו מיושמת גם בתעשיית המתכות).
אלומות יונים משמשות להעברת אינפורמציה ותקשורת בין חלליות בחלל.
כמו כן, אלומות יונים משמשות להנעת חלליות.
כדי שמסה תנוע בוואקום (ריק), היא זקוקה לשינוי תנע שיוביל אותה לנוע.
בחלל, שינוי תנע זה נוצר על ידי פליטת מסה מהחללית, ובדרך זו חלליות מצליחות לנוע.
אלומת יונים יכולה לשמש תחליף למסה הנפלטת על ידי החללית – ובכך לאפשר לה לנוע בחלל, להתחמק מאסטרואידים ומפסולת השרויה במרחב.
שימוש באלומות יונים בעלות אנרגיה גבוהה
באלומות יונים משתמשים במאיצי חלקיקים לטובת חקר תחום פיזיקת החלקיקים.
ממקור חלקיקים (כגון מכל גז מימן) משחררים את אטומי המקור ומייננים כדי לקבל את היונים.
לאחר מכן מאיצים את היונים בשדה חשמלי ובכל מעניקים להם אנרגיה קינטית.
בהמשך ניתן להאיץ את היונים בעזרת שדה מגנטי או חשמלי בהתאם לצורך.
את אלומת היונים מרכיבים בשלבי ההאצה השונים, כלומר מאטומים הנפלטים מהמכל לקבוצות של חלקיקים המהווים את אלומת היונים, בעזרת שדות חשמליים ומגנטיים המשנים את מהירותם בגודל או בכיוון וגם שומרים עליהם כקבוצה – מגנטים הגורמים להם לנוע יחד למרות כוחות הדחייה החשמליים (רכיב המבצע זאת נקרא מגנטי ארבע-קוטבי).
באופן תאורטי, השימוש באלומת יונים כנשק חלקיקי אפשרי אך מעולם לא הוכח באופן מעשי.
בתחילת המאה ה-20 חיל הים האמריקאי ביצע ניסויים על מנת להוכיח את יעילות הנשק, אך חוסר היציבות של האלומה מונעת את הדיוק והאמינות של ניסויים אלה במרחק העולה על 30 אינץ'.
אלומיי קפיטל בע"מ היא חברה ישראלית, העוסקת בהשקעה והקמה של פרויקטים בתחום האנרגיה.
אלומיי היא חברה ציבורית ומניותיה נסחרות בנאסד"ק ובבורסה לניירות ערך בתל אביב.
מניית החברה כלולה במדד תל אביב 125 ובמדד תל אביב טק-עילית.
אלומיי נוסדה במקור בשנת 1987 בשם "נור תעשיות פרסום" (NUR Advertising Industry), על ידי היזם הסדרתי משה נור ועסקה בפיתוח פתרונות להפקת שלטי חוצות.
החברה פיתחה מדפסות דיגיטליות בפורמט רחב להדפסת שלטי חוצות ושמה הוחלף בשנת 1993 ל-"נור טכנולוגיות מתקדמות" (NUR Advanced Technologies).
היא הונפקה בבורסת נאסד"ק בסוף 1995 וגייסה 9.3 מיליון דולר.
לאחר שנקלע לקשיים כספיים נמכרה החברה למשקיעים מארצות הברית ושמה שונה ל"נור מקרופרינטרס" (NUR Macroprinters).
בדצמבר 2007 השלימה "נור מקרופרינטרס" את מכירת כל נכסיה לחברת היולט פקארד תמורת 117.5 מיליון דולר במזומן, שמיזגה אותה עם חברת סאיטקס ויז'ן הישראלית, אותה רכשה ב-2005. בעקבות מכירה זו הפכה נור לשלד בורסאי עתיר מזומנים, בעלת השליטה בשלד הייתה קרן השקעות הפרטיות "פורטיסימו קפיטל" שהחזיקה אז בכ-60% מנור.
במרץ 2008, רכש שלמה נחמה, לשעבר יושב ראש בנק הפועלים ומנכ"ל אריסון השקעות, יחד עם אנשי העסקים רן פרידריך ומנחם רפאל, את השלד הבורסאי של חברת "נור מקרופרינטרס" שנסחר בנאסד"ק, כדי שישמש פלטפורמה לעסקים עתידיים.
שם החברה שונה ל"אלומיי קפיטל", הנגזר משמותיהן של שתי בנותיו של נחמה..
בשנת 2009, רכש יזם ההיי טק זהר זיסאפל כ-7.5% ממניות החברה, ומימש אותם ברווח כעבור מספר שנים.
ב-27 באוקטובר 2013 החלו מניות החברה להיסחר גם בבורסה לניירות ערך בתל אביב, לאחר שהשלימה מהלך של רישום כפול.
ההשקעה הראשונה של החברה כ"אלומיי קפיטל", הייתה במתקן להפקת חשמל מאנרגיה סולארית באיטליה, במרץ 2010. בהמשך אותה שנה רכשה והקימה מספר מתקנים נוספים באיטליה.
בנובמבר 2010, רכשה מ"קבוצת א.
דורי" 40% מחברת הבת "דורי אנרגיה" בתמורה לכ-50 מיליון שקל.
דורי אנרגיה מחזיקה בכ-18.75% מפרויקט תחנת הכוח דוראד (כך שחלקה של אלומיי קפיטל בפרויקט כולו היה 7.5%).
באפריל 2015, רכשה 9% נוספים מחברת "דורי אנרגיה" וחלקה היחסי בתחנת הכוח דוראד גדל ל-9%.
בשנת 2012 רכשה תחנת כוח פוטו-וולטאית פעילה בספרד.
בשנת 2014 רכשה את השליטה במיזם לקמת פרויקט להפקת חשמל בשיטת אגירה שאובה ברכס רמים, לאחר שבעלי המניות הקודמים לא הצליחו לגייס את ההון הדרוש להקמתו.
במאי 2017, חתמה על הסכם להקמת מתקן לייצור ביוגז בהולנד, בשיתוף עם חברת לודן, בעלות של -9 מיליון אירו.
ביוני 2017, רכשה מתקן סולארי במושב תלמי יוסף תמורת 39 מיליון שקל.
בספטמבר 2018, קיבלה אישור להקמת תחנת כוח בספרד, בעלת כושר ייצור של כ-300 מגה וואט, בעלות של 200 מיליון אירו.
ביולי 2025, גייסה 50 מיליון שקל בהנפקת מניות פרטיות שנועדה להרחבת פעילות החברה באירופה.
אלום גולד היא חברה פרטית ישראלית המתמחה בתכנון, פיתוח, מערכות אלומיניום עבור דלתות, תריסים וקירות מסך, תעשיות שונות וכן זכוכית ומוצרים נלווים המיועדים לתעשיות בשוק המקומי והבינלאומי.
המרכז הלוגיסטי העיקרי נמצא באזור התעשייה ברקן.
החברה נוסדה בשנת 1971 על ידי משפחת בקשי שעלתה לישראל מעיראק.
בשנים אלה מרבית עבודת החברה הייתה ייצור פרופילי PVC לתחום החלונות והדלתות.
בשנות ה-80 החליטה החברה להיכנס לתחום פרופילי האלומיניום ולתחום האביזרים לחלונות והדלתות.
בתחילת שנות ה-2000 נקלעה החברה לקשיים, לאחר מעילה שהתרחשה בחברה על ידי רו"ח שלה והתרשלות של הבנק איתו עבדה החברה.
בשנת 2010 הקימה "אלום גולד" את בית מערכות האלומיניום ALUG לשם מתן פתרון לתחום מעטפת הבניין בפרט ולענף הבניה ככלל.
פעילות בתחום הבנייה הפרטית והיוקרתית – ALUG כחלק מאסטרטגיית הצמיחה של הקבוצה וחיזוק מעורבותה בבניית ארץ ישראל, מפעילה הקבוצה את המותג "ALUG".
חטיבה זו מתמחה בתכנון וביצוע פרויקטים מורכבים של אלומיניום וזכוכית עבור המגזר הפרטי ובתי יוקרה.
פעילות ALUG משלבת בין יכולות הייצור התעשייתיות של קבוצת האם לבין רמת גימור גבוהה המותאמת אישית לדרישות אדריכליות משתנות.
המותג ALUG נחשב היום למותג המוביל בישראל בכל הנוגע לחולונות ודלתות אלומיניום "קירות מסך" וכדומה וניתן למצוא אותו במאות אלפי יחידות דיור.
בשנת 2012 רכשה "אלום גולד" את חברת "כלבו אלומיניום", בעלת מרלו"ג הממוקם בתל אביב.
בשנת 2016 רכשה "אלום גולד" את חברת הזכוכית והאלומיניום "אור אלום", בעלת מרלו"ג הממוקם בחיפה.
קניית "אור אלום" סימלה את כניסתה של החברה לתחום הזכוכית ולהגדלת פריסתה הארצית.
בשנת 2020 מיזגה "אלום גולד" את חברת "פניציה" וחברת "אור אלום" לכדי גוף אחד האחראי על רוב הפצת הזכוכית במדינת ישראל.
מרלוג החברה ממוקם בנוף הגליל.
בשנת 2021 החלה חברת הקבוצה "פניציה", בפעם הראשונה בהיסטוריה של מדינת ישראל, בייבוא זכוכית באמצעות אוניות צובר, לשם מתן מענה לצורכי מדינת ישראל לזכוכית ובפרט לענף הבנייה, לאחר סגירת קו היצור של "פניציה".
בשנת 2023 רכשה "אלום גולד" את חברת טכניקה המתמחה באביזרים לתחום החלונות והדלתות.
קבוצת גולד עוסקת ביבוא ועיבוד פרופילי אלומיניום, מערכות אלומיניום, זכוכית ומוצרים נלווים המיועדים לתעשיות בשוק המקומי והבינלאומי.
חברות הקבוצה נמצאות בבעלות פרטית, דור שני בתחום.
לחברות הקבוצה שיתופי פעולה שמטרתם לתת מענה להיבטים של מערכות האלומיניום לבניין, כגון פרופילי אלומיניום, צבע וזכוכית.
בתחילת 2023, הקבוצה מנתה כ-150 עובדים והחזיקה כ-29,000 מ"ר של מרכזים לוגיסטיים באזור התעשייה ברקן, בתל אביב, בנוף הגליל, במישור אדומים ובחיפה.
אלויסיוס או'קלי היה צייר אירי.
אלויסיוס נולד לג'ון ולברידגיט או'קלי בדבלין ביולי 1853. הוא היה הצעיר מבין ארבעה בנים ובת אחת.
משפחת אוקלי יחד עם בני דודיו של אלויסיוס, הקימו רשת של אמנים ופעילים פוליטיים בתולדות התרבות האירית של המאה ה -19. סבו וסבתו מצד אביו היו ילידי מחוז רוסקומון ואביו ניהל עבודות נפחות וביצוע עבודות בדבלין.
דודו מצד אמו היה ג'ון לורל (John Lawlor) פסל מצליח, ובן דודו, מייקל לורל, היה גם פסל שהועסק בלונדון.
גם אחיו של אלויסיוס, צ'ארלס וסטיבן, הפכו לאמנים, ואילו האח הבכור, ג'יימס או'קלי, יצא לקריירה פוליטית מצליחה.
אמו של אלויסיוס כיוונה אותו לקריירה באמנויות.
דודו ג'ון לורל (1820–1901) כבר היה פסל מבוסס בלונדון.
לורל הפך לדמות אב לילדיה, במיוחד לבניה.
לורל לקח על עצמו את גידול הנערים, כולל אלויסיוס, כחניכים בסטודיו שלו.
או'קלי נסע לפריז במטרה להירשם לאקול דה ביו-ארט בשנת 1874, שם למד אצל לאון בונאט וז'אן-לאון ג'רום.
הכניסה לאטלייה של ג'רום הייתה כבוד גדול, אולם המאסטר היה נוקשה ביותר וחסר רחמים בביקורתו, לכן מספר תלמידים גדול לא הצליחו להחזיק מעמד.
לא בטוח אם אוקלי אי פעם סיים את הכשרתו אצלו.
מג'רום פיתח או'קלי עניין בסצנות מזרחיות.
הוא נסע לבריטני בשנת 1876 וצייר את קווי החוף האסתטיים שלה, נמלי הדייגים והכפרים.
באוקטובר 1881 נעצר צ'ארלס סטיוארט פרנל, חבר הפרלמנט ומנהיג המפלגה האירית ונכלא בקילמיינהאם.
יומיים לאחר מעצרו נכלא אחיו של אלויסיוס, ג'יימס ג'יי או'קלי, יחד עם כמה חברי מפלגה אחרים, בהם ג'ון דילון, במקום בו שהו עד מאי 1882. מספר רישומים של אלויסיוס בתקופה זו תיארו את המצב הפוליטי, ובהתמודדות עם כליאתו של אחיו.
אלויסיוס הסתבך בחייו העכורים ולעיתים קרובות הסודיים של אחיו.
הוא החל לצייר ולשרטט פעילים פוליטיים.
או'קלי התגורר בקונקרנו, קונמארה ובסופו של דבר היגר לארצות הברית, הוא צייר סצנות כפריות בחייו הקודמים ובארצות הברית צייר את העיר ניו יורק.
הוא הכיר את מארק טוויין, וצייר דיוקן של האקלברי פין, שהסופר בדק והתייחס אליו.
נפטר ב־12 בינואר 1936 בפוקיפסי, ניו יורק.
אלומיניום הידרוקסיד, Al(OH)3, נמצא בטבע כמינרל גיבסיט (הידוע גם בשם הידרארגיליט), ושלושת הפולימורפים הנדירים בהרבה שלו: בייריט, דוילייט ונורדסטראנדיט.
אלומיניום הידרוקסיד הוא אמפוטרי, כלומר, יש לו תכונות בסיסיות וחומציות כאחד.
תרכובות הדומות לאלומיניום הידרוקסיד הן למשל אלומיניום אוקסיד הידרוקסיד, AlO(OH), ואלומינה, Al2O3, שהוא גם כן אמפוטרי.
תרכובות אלו יחד הן המרכיבים העיקריים של עפרות האלומיניום בוקסיט.
אלומיניום הידרוקסיד יוצר גם משקע ג'לטיני במים.
בתווך חומצי הוא מתנהג כבסיס ברונסטד-לאורי.
הוא מנטרל את החומצה, ומניב מלח:
בתווך בסיסי, הוא מתנהג כחומצת לואיס על ידי קשירת יוני הידרוקסיד:
בשנות ה-60 וה-70 עלתה השערה שאלומיניום קשור להפרעות נוירולוגיות שונות, כולל מחלת אלצהיימר.
מאז, מחקרים אפידמיולוגיים מרובים לא מצאו קשר בין חשיפה לאלומיניום סביבתי או בבליעה לבין הפרעות נוירולוגיות, אם כי אלומיניום מוזרק לא נבדק במחקרים אלו.
הפרעות עצביות נמצאו בניסויים על עכברים שמונעים על ידי סינדרום מלחמת המפרץ (GWI).
אלומיניום הידרוקסיד שהוזרק במינונים שווי ערך לאלו שניתנו לצבא ארצות הברית, הראה עלייה באסטרוציטים תגובתיים, עלייה באפופטוזה של נוירונים מוטוריים והתפשטות מיקרוגלייה בתוך חוט השדרה וקליפת הראייה.
אלומינוזיס היא מחלת ריאה מקבוצת אבקת הריאות שנגרמת מחשיפה לאבק נושא אלומיניום.
אלומינוזיס יכולה אף להוביל לפיברוזיס ריאתי.
מקרים ראשונים של נזקים לריאה מחשיפה לאלומיניום דווחו בשנות ה-30 בגרמניה.
ניתן לזהות אותו באמצעות טומוגרפיה ממוחשבת ברזולוציה גבוהה.
הממצאים עשויים להשתנות, ומראים אטימות נודולרית או אי-סדירות שעלולות להתמזג לצורות בולטות יותר, לרוב בשדות הריאה העליונים, לפעמים בשדות הריאה התחתונים, ולעיתים רחוקות יותר תבנית מיקרו נודולרית מפוזרת.
במקרים חמורים, תואר פיברוזיס ריאתי עם "חלת דבש".
עובדי ורתכים שנחשפו לאלומיניום, לעיתים קרובות מועסקים במסגרת תעשיית חומרי הנפץ (שם מעורבת אבקת אלומיניום), ריתוך אלומיניום, השחזה או שחיקת אלומיניום והתכה של בוקסיט (בו יש אלומיניום הידרוקסידי).
אלומה נחמה לב (נולדה בט"ו באדר ב' ה'תשמ"ד, 19 במרץ 1984 בירושלים) היא מנחת קבוצות ומלמדת לימודי ימימה, כותבת ועורכת.
נולדה בירושלים בשם נחמה לב לאסתר ולרב צבי מרדכי לב, בת רביעית מתוך תשעה אחים ואחיות (ביניהם יהודה לב).
את השם אלומה הוסיפה לעצמה בגיל עשרים.
כשהייתה בת שנה עברו הוריה ליישוב מחולה ואביה התמנה לרב היישוב.
בשירות לאומי שירתה בחדר מיון בבית החולים שערי צדק (אצל ד"ר דוד אפלבום) ובהמשך כקומונרית בבני עקיבא ביישוב מחולה.
לאחר מכן למדה במדרשת אביב ובמכון אורה.
שנה אחר כך החלה בלימודי ארכיטקטורה באוניברסיטת אריאל.
בשנה הראשונה באוניברסיטה החלה ללמוד שיעורים בחשיבה הכרתית, שנמסרו מפי ימימה אביטל.
ב-2009 כשהייתה בת 25 התחילה ללמד את השיטה ופתחה קבוצות לימוד בירושלים וברמת גן ובהמשך במקומות נוספים.
ערכה בעולם קטן (2010–2022) וכותבת בקרוב אליך מיום היווסדו (2013) טור אישי.
בשנים 2010–2015 הייתה עורכת תוכן של "הלל" - ירחון לנשים בהוצאת עולם קטן.
במשך שבע שנים (2014–2020) ניהלה את הפרסום של מכון בנין שלם.
ב־2017 הוציאה את הספר "במלוא הדופק – רישומים של רווקות מאוחרת", בהוצאת ידיעות ספרים.
ב־2023 הוציאה את ספרה השני, "עד שליבך יתנגן", בהוצאת ידיעות ספרים, הכולל 110 פרקים המקיפים את יסודות לימוד ימימה.
ערכה ספרים עבור הוצאת מעיינותייך ("דרך ארוכה וקצרה", "על כולנה" ו"הרבי שלי"), ואת הספרים "מה הקשר" ו"מחזקים את הקשר" מאת נעמי וולפסון.
לב נישאה בגיל 39 לעזרא כהן, אלמן עם ארבעה ילדים, והם מתגוררים בפתח תקווה.
אלומיניום אנטימוניד או אלומיניום אנטימוני (AlSb) הוא מוליך למחצה מ המכיל אלומיניום ואנטימון.
קבוע הסריג הוא 0.61 ננומטר.
הפער האסור העקיף שלו הוא בערך 1.6 אלקטרון וולט ב-300 מעלות קלווין, בעוד שהפער האסור הישיר שלו הוא 2.22 אלקטרון וולט.
מקדם השבירה שלו הוא 3.3 באורך גל של 2 מיקרומטר, והקבוע הדיאלקטרי שלו הוא 10.9 בתדר מיקרוגל.
AlSb יכול להגיב עם חומרים III-V אחרים כדי לייצר חומרים טרנריים כולל AlInSb, AlGaSb ו-AlAsSb.
אלומיניום אנטימוניד דליק למדי בגלל כושר החיזור של יון האנטימוניד (Sb-3).
הוא נשרף ויוצר תחמוצת אלומיניום ו.
אלומיניום אוקסיניטריד או בשמו העממי אלומיניום שקוף משווק בשם ALON (על ידי Surmet Corporation) הוא חומר קרמי שקוף המורכב מאלומיניום, חמצן וחנקן.
אלומיניום אוקסיניטריד שקוף אופטית (≥ 80%) באזורי על-סגול, התחום הנראה, ותת-אדום של הספקטרום האלקטרומגנטי.
הוא קשה פי ארבעה מזכוכית סיליקה מותכת, 85% מספיר, וקשה מעט יותר (115%) מספינל אלומינאט מגנזיום.
ניתן לייצר אותו לחלונות שקופים, צלחות, כיפות, מוטות, צינורות וצורות אחרות באמצעות טכניקות עיבוד אבקת קרמיקה קונבנציונליות.
ALON הוא הקרמיקה השקופה הפולי-גבישית הקשה ביותר הקיימת בשוק.
בגלל משקל נמוך, תכונות אופטיות ומכניות ייחודיות, ועמידות בפני חמצון או קרינה, הוא נראה מבטיח ליישומים כגון חלונות חסיני כדורים, פיצוץ וחלונות אופטו-אלקטרוניים.
שריון על בסיס ALON הוכח כבעל יכולת לעצור מספר קליעים חודרי שריון של עד 0.50 BMG.
ALON עמיד בפני חומצות, בסיסים שונים ומים.
לאלומיניום אוקסיניטריד יש את התכונות המכניות הבאות:
לאלומיניום אוקסיניטריד יש את התכונות התרמיות והאופטיות הבאות:
ניתן לייצר אלומיניום אוקסיניטריד כחלונות, צלחות, כיפות, מוטות, צינורות וצורות אחרות באמצעות טכניקות עיבוד אבקות קרמיות קונבנציונליות.
הרכבו יכול להשתנות מעט: תכולת האלומיניום מכ-30% ל-36%, אשר דווח כי משפיעה על מודולי התפזורת והגזירה רק ב-1-2%.
הכלים הירוקים המיוצרים עוברים טיפול בחום (ציפוף) בטמפרטורות גבוהות ולאחר מכן טחינה וליטוש לשקיפות.
הוא יכול לעמוד בטמפרטורות של כ-2,100 מעלות צלזיוס באטמוספירות אינרטיות.
השחזה והליטוש משפרים באופן משמעותי את עמידות הפגיעה ותכונות מכניות אחרות הנדרשות משריון.
פטנטים הקשורים לאלומיניום אוקסיניטריד כוללים:
יהי מרחב מחויג זאת אומרת מרחב טופולוגי עם אלומת חוגים .
היא תת-אלומה של -תת-מודולים ב-.
מושג זה חשוב בגאומטריה אלגברית שבה אלומות אידיאלים קוואזי-קוהרנטיות מתארים
אם סכימה אפינית, כל תת-סכמה סגורה שלה היא מהצורה עבור אידיאל מסוים.
התאמה זו מגדירה התאמה חד-חד-ערכית ועל בין תת-סכמות סגורות לבין אידיאלים במקרה אפיני.
תהי תת-סכמה סגורה בסכמה .
הוא תת-סכמה סגורה ב- הניתנת על-ידי אידיאל .
אידיאלים אלה מגדירים אלומת אידיאלים קוואזי-קוהרנטיות ב-.
עבור סכמה , תהליך שתיארנו מגדיר התאמה חד-חד-ערכית ועל בין תת-סכמות סגורות ב- לבין אלומות אידיאלים קוואזי-קוהרנטיות
במתמטיקה, במיוחד בגאומטריה אלגברית, אלומה קוואזי-קוהרנטית על מרחב מחויג היא אלומת -מודולים בעלת הצגה מקומית על-ידי יוצרים ויחסים.
למושג זה יש הגדרה הרבה יותר מוחשית במקרה חשוב של סכמות.
אלומות קוואזי-קוהרנטיות על סכמה מהוות קטגוריה אבלית.
יהי מרחב מחויג ותהי אלומה של -מודולים.
נקראת קוואזי-קוהרנטית אם לכל קיימת סביבה פתוחה יחד עם סדרה מדויקת של -מודולים
כאשר קבוצות, לא בהכרח סופיות.
מורפיזמים של אלומות קוואזי-קוהרנטיות הם פשוט מורפיזמים של אלומות של -מודולים.
במקרה של מרחב מחויג כללי הקטגוריה של אלומות קוואזי-קוהרנטיות לא בהכרח אבלית, לכן השימוש במושג אלומות קוואזי-קוהרנטיות בכלליות רחבה זאת אינו נפוץ.
לעומת זאת, עבור סכמות, מושג זה מהווה כלי חשוב בגאומטריה אלגברית.
זה אומר כי כאשר חוג החתכים הגלובליים.
כל -מודול מגדיר אלומת -מודולים כך שלמשל .
האלומה קוואזי-קוהרנטית והתאמה זאת מגדירה שקילות בין קטגורית -מודולים לבין
קטגורית האלומות הקוואזי-קוהרנטיות על .
כיוון שתכונה להיות אלומה קוואזי-קוהרנטית נבדקת באופן מקומי, אנחנו מסיקים כי אלומת -מודולים קוואזי-קוהרנטית אם
ורק אם לכל תת-קבוצב פתוחה אפינית הצמצום הוא איזומורפי ל- כאשר .
תכונות של קטגוריה של אלומות קוואזי-קוהרנטיות
קטגוריה של אלומות קוואזי-קוהרנטיות היא קטגוריה אבלית בעלת מספיק אובייקטים אינייקטיביים
מכפלה טנזורית של אלומות קוואזי-קוהרנטיות היא קוואזי-קוהרנטית.
אם אלומה קוהרנטית ואם אלומה קוואזי-קוהרנטית, אז האלומה גם היא קוואזי-קוהרנטית.
אלומה (גם עומר) היא צרור גבעולי דגן (שיבולים) שגדלו בשדה ונקשרים יחד לאחר הקציר, שנעשה באופן מסורתי באמצעות מגל, ולאחר מכן בעזרת חרמש, או, מאז שנת 1872, שהומצא מכונת מקצרה-כובלת מכנית.
הדבר נעשה על מנת להקל על ייבוש התבואה, אחסונה והובלתה.
ערמה של עומרים או אלומות נקראת .
צרור קטן של שיבולים קצורות נקרא .
קוצרים מסורתיים עבדו בידיים, השתמשו בחרמשים לקצירת התובאה.
הקצירה בשדה הדגן נעשתה בכיוון השעון, כשהם מתחילים מהקצה החיצוני ומסיימים במרכז.
החיתוך בחרמש יצר שורת רווח של גבעולי דגן חתוכים משמאל לקוצר, ואם החיתוך נעשה בצורה מיומנת, ראשי הזרעים יהיו ממויינים פחות או יותר.
לאחר מכן, הם נאספו הזרעים ונקשרו יחד לשיבולים, כשבאופן מסורתי השתמשו בגבעולים חתוכים אחרים על מנת לקשור.
הקושרים, או צוות העוקב, הניחו את השיבולים בעמודות (סטוקים) כדי שיתייבשו.
שלושה עד שמונה שיבולים מרכיבות כל עמודה, שהיא יוצרת מסגרת בצורת A שתומכת בעצמה, כאשר ראשי התבואה נפגשים בחלק העליון.
בכך שלא הייתה מונחת על האדמה, הדבר גרם לתבואה להיות מאווררת היטב להתייבש במהירות, ומנע ממזיקים לגשת אליה.
אלומות הייבוש הונחו מאוחר יותר ביד או על גבי עגלה.
החפירה המסורתית של חבילות קציר כללה ידית עץ ארוכה, שני חוטים קצרים וגב מעוגל כדי להקל על הנחת החבילות.
החיבלות שנאספו הועברו או עורמו לערימות (ערימות מקורות עשויות להגיע לגובה של מעל ל-20 רגל) או נלקחו לאסם לייבוש נוסף כדי להפריד את הגרעינים מהגבעולים.
המיכון של החקלאות במדינות תעשייתיות, ובמיוחד הכנסת הקומביין באמצע המאה ה-19, הפך את האלומה לבלתי נחוצה, אך אלומות עדיין נמצאות בשימוש נרחב במקומות בהם הקציר עדיין נעשה ידנית או באמצעות מכונת קוצר-קושר.
האלומה נזכרת בתנ"ך בסיפור חלום יוסף שראה את אלומות אחיו משתחווים לאלומה שלו: .
אלון אבוטבול (28 במאי 1965 – 29 ביולי 2025) היה שחקן, מפיק קולנוע, צייר, קריין וזמר ישראלי.
גילם למעלה מ-100 דמויות שונות בסרטים ובסדרות והיה בעל מוניטין בין-לאומי.
בין היתר, הופיע אבוטבול בסרטים הישראליים "שתי אצבעות מצידון", "לילסדה", "האסונות של נינה", "בופור", "שבעה" ו"פרא אציל", ובסרטים ההוליוודיים "רמבו 3", "מינכן" ו"עלייתו של האביר האפל".
הוא השתתף בסדרות הטלוויזיה הישראליות "שבתות וחגים", "האלופה" ו"בתולות", וכן בתפקידי משנה בסדרות הוליוודיות כגון "קאסל", "המנטליסט".
"NCIS: לוס אנג'לס", "חוק וסדר: מדור מיוחד", "הומלנד", "הרשימה השחורה" ועוד.
בנוסף קיבל מועמדות לפרס אוליבייה לשחקן הטוב ביותר במחזמר עבור תפקידו ב"ביקור התזמורת" (2022).
אבוטבול נולד בקריית אתא למוני, סוכן ביטוח, וארלט, מנהלת חשבונות.
אחיו הגדול היה הזמר והשחקן אברהם אבוטבול.
הוא גדל והתחנך בעיר הולדתו בבית הספר היסודי פינסקר ולאחר מכן בבית ספר רוגוזין.
לימים סיפר שאימו ואחיו הגדול אברהם סבלו מאלימות פיזית מצד אב המשפחה.
בגיל חמש עשרה החל ללמוד במגמת התיאטרון והמשחק בתיכון לאומנויות תלמה ילין שבגבעתיים.
בשנת 1980 שיחק בתפקיד קטן בסרטו של עקיבא ברקין "כוכב השחר".
עם סיום לימודיו בתיכון תלמה ילין בשנת 1983, שיחק בסרט הקולנוע "הפנימייה", שבו שר גם את שיר הנושא לסרט, "לא נותר".
במקביל למד בסדנה למשחק "החדר" בניהולו של אמיר אוריין.
לאחר מכן כיכב בסרטים "בר 51", "הקרב על הוועד", "מלכת הכיתה" ו"כל אהבותי".
בשירותו הצבאי היה נהג בחטיבת דובר צה"ל.
בתקופה זו, בשנת 1986, נבחר להופיע בתפקיד משנה בסרט הדוקו-דרמטי "שתי אצבעות מצידון" בבימויו של אלי כהן, שאותו יזמה יחידת ההסרטה של חטיבת הדוברות של צה"ל, המבוסס על אירועי מלחמת לבנון הראשונה.
זה היה תפקידו הפופולרי הראשון.
על משחקו בסרט זה קיבל את פרס השחקן הטוב ביותר בפסטיבל הקולנוע בירושלים.
באותה שנה שיחק גם בסרט בבימויו של משה מזרחי בשם "אהבה גנובה".
בשנים 1987–1989 שיחק בסרטים "פוטו רומן", "מקום ליד הים", בסרט האמריקאי "רמבו 3", בסרט קצר בשם "הכלוב", בסרט אמריקאי-ישראלי בשם "רחובות האתמול" ובסרט "אחד משלנו".
על משחקו בסרט "אחד משלנו", של אורי ובני ברבש, זכה שוב בפרס "השחקן הטוב ביותר" בפסטיבל הקולנוע ירושלים.
בשנים 1991–1994 שיחק בסרט ההוליוודי "רחובות ההרג", בסרטים "רוקד על החוף", "הירושה", בסרט הקצר "אוקטן 96", ובסרטו של מנחם גולן "סוסים רצחניים".
בשנת 1995 הפיק את הסרט "הכוכב הכחול" של גור בנטביץ' ושיחק בו בתפקיד הראשי.
בשנים 1995–1998 השתתף בסרטים "לילסדה", "החצי השני", "מרקו פולו: הפרק האחרון", בדרמת הטלוויזיה "גרגר על הריס", בדרמה "איתך לנצח", בסרט הטלוויזיה "אהבה מדרגה ראשונה", ובסרטים "מזל דגים", "ז'נטילה", "שמפנייה" של שמואל הספרי, ו"אהבה ממבט שני".
כמו כן, ב-1998 כיכב בסרט הטלוויזיה "עם חוקים", שעבורו למד לדבר בגאורגית יהודית.
הסרט השתתף בפסטיבל קאן וזכה בפרסים ב"פסטיבל ירושלים".
בשנת 1999 החל לשחק בסדרת הדרמה הטלוויזיונית "שבתות וחגים", זוכת פרס האקדמיה לטלוויזיה.
על משחקו בסדרה זו זכה בפרס מסך הזהב ובפרס האקדמיה לטלוויזיה בקטגוריית "השחקן הטוב ביותר".
בשנת 2000 זכה בפרס שחקן העשור בקולנוע בפסטיבל הסרטים הבין-לאומי חיפה.
באותה שנה שיחק בסרט הטלוויזיה "שלום לבן דודי" בבימויו של שרון עמרני.
ב־2001 שיחק בסרט ההוליוודי "סודות המסדר", בסרטים "מרס תורכי", "חמש דקות בהליכה", ובסרט הטלוויזיה "שרמן בחורף".
בשנת 2003 שיחק בסרטו זוכה פרס אופיר של שבי גביזון "האסונות של נינה", ועל משחקו בסרט זכה בפרס אופיר בתואר "שחקן המשנה הטוב ביותר".
באותה שנה כיכב גם בסרט "תיאום כוונות".
סדרת הטלוויזיה בהשתתפותו, "שבתות וחגים", שודרה במשך חמש עונות עד לשנת 2004. בעונה החמישית והאחרונה של הסדרה, שר אבוטבול את השיר "בואי אליי" יחד עם רומי אבולעפיה, אשר גילמה את ביתו בסדרה.
השיר שולב בעלילה והופץ כסינגל וכן בפסקול הסדרה.
אבוטבול אף ביים את אחד מפרקי עונה זו, אשר היה הפרק היחיד בסדרה שבו לא שיחק.
במקביל לסדרה זו השתתף בדרמה "מצליח".
בשנים 2004–2007 השתתף בסרט הטלוויזיה "אגוז", בסרט "אהבה מדרגה ראשונה", בדרמה הטלוויזיונית "מלנומה אהובתי", ב"עור" של רם לוי, בסרט "לרקוד", בסרט ההוליוודי "מינכן", בסרט "בופור", בדרמה הטלוויזיונית "אמא'לה", ובסרטים "נודל" ו-"רק כלבים רצים חופשי".
כמו כן, בשנת 2007 השתתף אבוטבול בעונה השלישית של תוכנית המציאות "רוקדים עם כוכבים".
במקביל הוא הופיע בדרמה הטלוויזיונית "אבידות ומציאות".
בשנים 2008–2009 שיחק אבוטבול בסרטים "שבעה", "גוף השקרים", ו"אצבע אלוהים" שעליו הוענק לו ביולי 2009 פרס השחקן הטוב ביותר בפסטיבל הקולנוע ירושלים, לצד איבגי.
באותה שנה השתתף בעונה השלישית של הטלנובלה "האלופה" ותרם את קולו לסדרה "האחים דה גמה".
בשנת 2010 השתתף בהופעת אורח בסדרה האמריקאית "קאסל", ובפרק בסדרה "המנטליסט".
בשנת 2012 יצא לאקרנים "עלייתו של האביר האפל", החלק השלישי בטרילוגיה אודות באטמן, שבו גילם אבוטבול פיזיקאי רוסי, ד"ר ליאוניד פאבל.
באותה שנה שיחק בסרט "הדילרים" והשתתף בפרק יחיד בסדרות האמריקאיות "NCIS: לוס אנג'לס", "חוק וסדר: מדור מיוחד" ו"הומלנד".
כמו כן השתתף בסדרה "שביתה" ב־Yes בתפקיד מנהל המפעל, ותרם את קולו לסדרה "יחפים" ב-HOT3 שביים אורי סיון.
בשנת 2013 ביצע הופעת אורח בסדרת הדרמה והפשע האמריקאית "שמש שקרנית" של רשת AMC.
באותה שנה הופיע בתפקיד הגברי הראשי, בסרט "ההיא שחוזרת הביתה" שביימה וכתבה מיה דרייפוס.
באותה שנה גילם את במבי, התפקיד הראשי בסרטו של יוסי מדמוני "מקום בגן עדן" ושיחק בסרט "האם זה אתה?" שביים דני מנקין לתסריט של אשכול נבו.
בשנת 2014 החל אבוטבול לשחק בסדרת המתח "בתולות" של HOT3, בתפקיד חפץ, חברו הטוב של עוזי.
הוא שיחק בעונה הראשונה ובעונה השנייה (2017).
באותה שנה התארח אבוטבול בפרק בעונה השנייה של הסדרה "הרשימה השחורה" של NBC.
הוא נבחר באותה שנה לפרזנטור של בנק ישראל.
בשנת 2015 שיחק בסרט ההוליוודי "ספטמבר בשיראז".
בשנת 2015 שיחק בלש משטרה ישראלי בגמלאות בסדרה "דיג".
בשנת 2016 שיחק בסרטים ההוליוודים "המטרה: לונדון", בתפקיד טרוריסט מבוקש של ה-FBI בשם אמיר ברקאווי, ו"אלוף ללא עוררין 4" בתפקיד ראש המאפיה המקומית המושחת.
בשנת 2017 שיחק אבוטבול בסדרה "שלג צח", המציגה את האתיקה השנויה במחלוקת של עולם הפשע.
הוא גילם סוחר סמים ישראלי בשם אבי דרכסלר.
בשנת 2018 שיחק במותחן הפוליטי "המגשר".
באותה שנה שיחק בתפקיד הראשי בסרטו של אורי סיון "הרמוניה" ובסדרת הדרמה "הרמון", בה גילם את שבתאי צדיק.
בשנת 2019 שיחק בסרטו של מרקו כרמל "פרא אציל".
באותה שנה שיחק גם בסרטו של גור בנטביץ' "קצפת ודובדבנים", וכן בסרטם של חנן סביון וגיא עמיר "מחילה".
בשנת 2019 השתתף בפרק 15 בעונה החמישית של הסדרה "מזכירת המדינה", כאפגני שמנהל משא ומתן עם מאט מאהוני (מגולם על ידי ג'פרי ארנד) על חייה של נערה אפגנית.
ב-2021 שיחק בסרט "לנסקי" על חייו של מאיר לנסקי המאפיונר היהודי.
בשנת 2021 לוהק לסרט המתח האמריקאי "MK Ultra", בין היתר לצד השחקנים אנסון מאונט וג'יימי ריי ניומן, הסרט יצא לאקרנים בשנת 2022. בשנת 2022 שיחק בסרטו של שי כנות "אוהב אותך צ'ארלי".
ב-6 באוקטובר 2022 עלה בלונדון המחזמר "ביקור התזמורת" בהפקה האירופית בבימויו של מייקל לונגהרסט ובכיכובם של אבוטבול ומירי מסיקה, אשר זכו לשבחים רבים.
בנוסף, אבוטבול קיבל מועמדות לפרס אוליבייה לשחקן הטוב ביותר במחזמר עבור תפקידו.
בשנת 2023 השתתף בפרק הסיום בעונה הראשונה של הסדרה "FBI: אינטרנשיונל".
דיבב גם בפרק של הסדרה המונפשת "Pantheon" מבית פריים וידאו.
בשנת 2024 זכה בתוכנית הטלוויזיה "המטבח המנצח VIP עונה 5".
תפקידו הקולנועי האחרון היה בסרט "כשהעננים נופלים" שנוצר בהשראת אסון סופת השלגים ברכס אנאפורנה ובו גילם אב המתאבל על בנו שנהרג באסון.
בשנת 2025 שיחק אבוטבול בסדרה הישראלית "יקומות" של רועי כפרי וגון בן ארי.
הפרק הראשון בסדרה שודר ב"כאן דיגיטל" ב-24 בנובמבר 2025, כארבעה חודשים לאחר מותו (הוא מופיע בתיאור כ"אלון אבוטבול ז"ל").
אבוטבול שיחק בתיאטרון הבימה, בין היתר במחזות: "המלט", "קוויאר ועדשים", "סוניה מושקט", "אחים בדם", "קרוב יותר", "מחילה" ואחרים.
בתיאטרון חיפה שיחק בין השאר בהצגות "המלך ליר", "אנדורה", "יאיר", "הצב צבי" ו"התינוק של בן שטרית", ובתיאטרון באר שבע ב"היהודי זיס", "הרציף המערבי" והצגות נוספות.
בשנת 2002 השתתף באלבום "שירים באורמלא".
ב-22 במאי 2023 הוציא אבוטבול את הסינגל הראשון שלו, "Password", אשר הופק על ידי גילברט וגבריאל ברויד, חברי להקת "המסך הלבן".
אבוטבול נודע במעורבותו החברתית והפוליטית.
בבחירות ב-2006 התמודד ברשימת מפלגת העבודה במקום ה-36 ברשימתה, אך לא נבחר.
הוא כתב טורים בנושאים פוליטיים באתרים וואלה ו־ynet.
כמו כן חיבר שיר מיוחד שנקרא "תגנוב", היוצא כנגד השחיתות בחברה ובשלטון בישראל.
בבוקר 29 ביולי 2025, בעת שהייה בחופשה בחוף הבונים, התמוטט לאחר שיצא מהים אל החוף.
לאחר ניסיונות החייאה שנעשו על ידי מתרחצים אחרים בחוף, נקבע מותו על ידי פרמדיקים שהגיעו למקום.
יומיים לאחר מותו הוצב ארונו במשכן תיאטרון "הבימה" במסגרת אירוע הפרידה ממנו, בו השתתפו ונאמו אמנים רבים, בהם: שולי רנד, דרור קרן, גל זייד ומירי מסיקה.
לאחר מכן הובא למנוחות בקיבוץ גבעת ברנר.
הוא התגורר לסירוגין בלוס אנג'לס ובישראל.
היה בן זוגה של הבמאית שיר ביליה, ולהם ארבעה ילדים, 3 בנות ובן.
אלון היא התנחלות ויישוב קהילתי מעורב דתי-חילוני, מיישובי המועצה אזורית מטה בנימין.
ליישוב אין מעמד עצמאי והוא נחשב לשכונה של ההתנחלות כפר אדומים.
היישוב נמצא באזור מדבר יהודה, על הגדה הדרומית של נחל פרת (ואדי קלט), בגובה של 250 מטרים מעל פני הים.
ביישוב מתגוררות, נכון ל-2025, כ-280 משפחות.
היישוב, שהוקם באפריל 1990 באישור מועצת התכנון העליונה, נקרא על שם יגאל אלון וממוקם בתחילת "כביש אלון", בקרבת הדרך מירושלים לים המלח.
בראשיתו נחשב היישוב לשכונת הרחבה של כפר אדומים ונקרא "כפר אדומים ב".
כך נעקף הצורך באישור של ועדת השרים להתיישבות.
לאחר זמן קצר נותקה השכונה מכפר אדומים ומאז היא מנוהלת על ידי אגודה שיתופית קהילתית, עם מזכירות עצמאית.
במרץ 2019, אישרה מועצת התכנון העליונה במנהל האזרחי תוכנית להכפלת גודל היישוב, והקמת 325 יחידות דיור חדשות.
במרץ 2025 הקבינט המדיני ביטחוני החליט להעניק ליישוב מעמד עצמאי מכפר אדומים.
ממערב ליישוב הוכשר "מצפה אורית", המשקיף על מתלול נחל פרת ויישובי האזור.
ביישוב מתקיימים חוגים ופעילויות שונות למבוגרים לילדים ולנוער.
ביישוב פועלים מספר מוסדות קהילתיים בין היתר פועלת ספרייה, המשמשת גם מרכז קהילתי תרבותי בו מתקיימות פעילויות מגוונות, וכן בית כנסת, המהווה מלבד מקום תפילה מקום כינוס ומפגש, בו מועברים בין השאר שיעורים והרצאות.
ביישוב פועלת המדרשה "בית פרת - מדרשה ישראלית".
ביישוב פועלות מסגרות חינוך לגיל הרך, בהם מטופלים ומתחנכים ילדי היישוב מגיל 3 חודשים ועד לסיום גן החובה.
בית הספר הממ"ד הניסויי בכפר אדומים לכיתות א'–ח' ממוקם ביישוב כפר אדומים הסמוך ומתאפיין בגישה ייחודית שמותאמת לרוח השילוב והשותפות בין דתיים וחילונים, ומשמש את יישובי האזור.
תנועת הנוער של הצופים מקיימת פעילות ענפה, פועלת אף היא ברוח יישובי גוש אדומים ופונה לילדים מכיתה ד' ומעלה.
שבט יהודה הממוקם בכפר אדומים ומשויך רשמית לעדת הצופים הוא הראשון הפונה לקהל מעורב של חילונים ודתיים והוא מהשבטים המובילים בהנהגת יהודה.
מרבית התושבים עובדים בירושלים ובמעלה אדומים, באזור תעשייה מקומי ובו מספר מפעלי תעשייה קלה, בבתי הספר ובמסגרות החינוך בסביבה וכן ביוזמות תיירותיות מגוונות.
אלון אופיר (נולד ב-8 בנובמבר 1967) הוא שחקן, מדבב ובמאי תיאטרון ישראלי.
אופיר שירת בלהקת פיקוד מרכז ומשם המשיך לבית הספר לאמנויות הבמה "בית צבי", שם סיים את לימודיו בשנת 1991.
בתיאטרון הבימה גילם בין השאר את אנטוניו ב"הסוחר מוונציה", את מוצרט ב"אמדיאוס", ואת פדוטיק ב"שלוש אחיות" של צ'כוב.
בתיאטרון באר שבע גילם, בין השאר, את באטרפליי ב"מאדאם באטרפליי", עיבוד תיאטרלי לאופרה הנודעת של פוצ'יני.
בתיאטרון הספרייה גילם את סוטין ב"מודיליאני", את טום ב"דלתות", את מקהלת היחיד ב"אנטיגונה", את אלג'רנון ב"חשיבותה של רצינות", ואת גורינג ב"בעל אידיאלי", שניהם מחזות של אוסקר ויילד.
כמו כן גילם את דודי במחזמר "גריז" ובהצגות רבות נוספות.
משם המשיך לתיאטרון הקאמרי, שם גילם את ויליאמס ב"המורדים", הצגת התיאטרון המצליחה שביים עמרי ניצן, שזיכתה את אופיר בפרס התיאטרון הישראלי לשחקן המשנה.
כמו כן, כיכב בהצגות "כטוב בעיניכם", "עוץ לי גוץ לי" ואחרים.
בתחילת שנות ה-2000 עבר גם לבימוי הצגות תיאטרון.
שם בולט בעבודותיו ההצגה "מר גרין", שנבחרה להצגת השנה לשנת 2001 בטקס פרסי התיאטרון הישראלי.
ביים גם את "פרק ב" של ניל סיימון.
ב"תיאטרון בית ליסין" ביים את "ריקוד בשישה שיעורים", "אהבה ממבט שלישי", "החדר הכחול", "החולה ההודי" ו"ארוחת פרידה".
ביים גם לתיאטרון חיפה את "בנות@עובדות" ולתיאטרון באר שבע את "לא כולל שינה".
בנוסף, ביים בתיאטרון "בית צבי" ובתיאטרון הקיבוץ.
ביים גם הצגות בבית הספר "תלמה ילין" וכן מופעים צבאיים.
בעקבות חילוקי דעות כספיים הודיע אופיר כי הוא עוזב את "תיאטרון בית ליסין" בתום הפרימיירה להצגה "החולה ההודי" אותה ביים (פברואר 2006).
צעד זה גרם לו לשקול פרישה מוחלטת מתיאטרון, אולם בשנת 2007 הוא שב וביים את ההצגה "החותנת" בתיאטרון הבימה, וחצי שנה אחר כך (יולי 2008) את ההצגה "שעה יפה ליוגה" (מאת אילנה ברנשטיין).
בשנת 2008 העלה אופיר הצגת יחיד בתיאטרון הסימטה על פי ספרו של אשר קרביץ - הכלב היהודי.
לקראת חגיגות התשעים של תיאטרון הבימה, הוא ביים את המופע "בראבו - תשעים שנה לתיאטרון הבימה".
במופע זה משולבים שירים מתוך מחזות זמר והצגות מוזיקליות שעלו במהלך שנות קיומו של התיאטרון.
הוא השתתף גם בהעלאה מחודשת של מופע שירי נתן אלתרמן, שוק המציאות בתיאטרון רמת גן.
אופיר ביים את הדרמה המוזיקלית "עפרה" על חייה ומותה של הזמרת עפרה חזה, שהועלתה בתיאטרון הצפון באוקטובר 2009.
בשנת 2012 ביים ושיחק במחזה "סיפור אהבה בשלושה פרקים" מאת הארווי פירסטיין.
באותה שנה ביים את המחזה "קיזוז" מאת אילן חצור, שעלה בתיאטרון הקאמרי.
בשנת 2014 ביים את הצגת היחיד "שירלי ולנטיין" בכיכובה של השחקנית אודיה קורן.
ההצגה הועלתה ביידיש בתיאטרון היידישפיל.
בנוסף ביים באותה שנה גם את המחזמר "חבסה", אותו כתב חנן גולדבלט בתקופת שהותו בכלא.
בשנת 2015 ביים את המחזה "נשוי במנוסה" של ריי קוני בתיאטרון הקאמרי.
בשנת 2016 ביים את המחזות "חוף דייטונה" של אוליבר קוטון, "קוראים לו מלך" של סביון ליברכט ו"לצאת מהארון" של פרנסיס ובר בתיאטרון בית לסין.
אופיר גם עשה את העריכה המוזיקלית של שני המחזות הראשונים.
באותה שנה ביים בתיאטרון הקאמרי את המחזה "אנה" המבוסס על יומניה של אנה פרנק, כולל קטעי יומן שנחשפו רק בשנים האחרונות.
אופיר היה גם הכוריאוגרף של המחזה.
בשנת 2017 ביים את המחזות "הים הכחול עמוק" של טרנס ראטיגן ו"חיית מחמד" של פרנסיס ובר בתיאטרון בית לסין.
בשנת 2018 ביים את המחזה "היורשת" של גורן אגמון בתיאטרון בית לסין.
לפסטיבל תיאטרונטו באפריל 2024 ביים הצגת יחיד בשם "מפי שמירה אימבר" על חייה של שדרנית הרדיו.
את אימבר גילמה מירב גרובר.
ב-2014 יצא עם המופע האישי שלו "שר לאזנבור", בו שר את סיפור חייו דרך השאנסונים של אזנאבור.
בטלוויזיה שימש כראש חבר השופטים בתוכנית המציאות "האודישן הגדול", בתוכנית נבחר שחקן שיהיה עתיד לככב בטלנובלה "מיכאלה" בתחילת 2004, וכמו כן מככב בסדרת הדרמה הרפואית "טיפול נמרץ".
ב-2008 הופיע בסרטו של רשף לוי "איים אבודים".
אופיר הוא מראשוני תחום הדיבוב בישראל.
שפרירה זכאי, חלוצת תחום הדיבוב בארץ, הרבתה לשתף עמו פעולה בהפקות הדיבוב המוקדמות שלה.
ב-1992 דיבב את לה פו בסרט "היפה והחיה" משנת 1991. בשנת 1992 דיבב את הזמיר מהספר דירה להשכיר בסרט ההנפשה הישראלי "להיטים מצוירים משלנו".
ב-1993 החל לדבב את אלאדין בטרילוגיית סרטי "אלאדין" (ובסדרת הטלוויזיה המגללת את העלילה שלאחר הסרט השני), ואת במבי הבוגר בסרט "במבי".
ב-1994 החל לדבב את סימבה הבוגר בטרילוגיית "מלך האריות", ואת טוד בסרט "השועל והכלבלב".
ב-1995 דיבב את תומאס בסרט "פוקהונטס", את בובי בסרטים "גופי: הסרט" ו"גופי הולך לקולג'" ואת חומי הכלבלב בסדרה "קיטי קט וחומי", והחל לדבב דמויות שונות בסדרת הטלוויזיה "לאן נעלמה כרמן סן דייגו?" ששודרה בערוץ הילדים.
ב-1996 דיבב את קווזימודו בסרט "הגיבן מנוטרדאם".
כמו כן דיבב בסרטים "פוקהונטס 2" (ג'ון רולף), "באג לייף" (פרנסיס החיפושית), "אחי הדוב" ו"אחי הדוב 2" (קינאי), "מדגסקר" (אלכס האריה), "כיפה אדומה: הסיפור האמיתי" (בוינגו), "היפהפייה והיחפן 2" (יחפן) והחרב הקסומה (גראט).
אופיר אף שימש כעורך מוזיקלי בתחנת הרדיו 88FM.
2002 פרסי התיאטרון הישראלי, פרס הצגת השנה -"מר גרין'", שהייתה ההצגה הראשונה שביים, וגם הפרס בקטגוריית השחקן הראשי ניתן ליוסי גרבר עבור משחקו בהצגה זו.
פרס התיאטרון הישראלי לשחקן המשנה על הופעתו בהצגה "המורדים"
פרס התיאטרון הישראלי לשחקן המשנה על הופעתו בהצגה "הרוזן ממונטה כריסטו"
לאופיר היו מערכות יחסים ארוכות עם גברים, וגם כמה מערכות יחסים קצרות עם נשים.
בהיותו בן 25 אמו נפטרה מסרטן, וביום קבורתה עלה לבמה בערב להופעת הבכורה בהצגתו הראשונה.
שנה לאחר מכן, אביו שהיה זמר אופרה וטנור לירי יצא מהארון בגיל 61. אביו נפטר ממחלת כליות בגיל 69.
בגיל 33 חלה בצהבת נגיפית, אך החלים ממנה.
ב-1995 אחיו הצעיר אסף התאבד בגיל 22.
אלון אלטרס (נולד ב-11 ביולי 1960) הוא סופר, משורר ומתרגם ישראלי.
אלטרס נולד ביפו בשנת 1960, להורים יוצאי רומניה.
הוא למד רומנית בבית הוריו ופנה ללימודי איטלקית, בהתבססו על הדמיון בין שתי השפות.
ב-1992 החל ללמד ספרות כללית באוניברסיטת תל אביב ושנה לאחר מכן זכה בפרס "סופר-מורה" מטעם משרד החינוך.
אלטרס זכה בפרס ראש הממשלה לסופרים עבריים לשנת 2001 ובפרס שר התרבות האיטלקי ב-2003 על תרומתו להפצת הספרות האיטלקית בישראל.
כתב חמישה רומנים וארבעה ספרי שירה.
זכה במענק פיתוח לכתיבת תסריט לפי הרומן השני שלו, "השמלה השחורה של אודליה", מטעם המיזם לפיתוח תסריטים של קרן דן דוד.
ב־2016 קיבל את פרס רמת גן להצטיינות ספרותית על תרגום הספר החברה הגאונה מאיטלקית.
בשנת 2022 השתתף בהקמת הוצאת סשת לתרגום מקביל של ספרי ילדים לעברית וערבית.
אלטרס נשוי ואב לבן ובת.
הוא חי באיטליה ובישראל ומלמד באיטליה באוניברסיטת סיינה.
הנקמה של מאריצ'יקה (זמורה-ביתן, 1999)
השמלה השחורה של אודליה (הספריה החדשה, הוצאת הקיבוץ המאוחד / ספרי סימן קריאה, 2002)
זה הילד שלנו (הספריה החדשה, הוצאת הקיבוץ המאוחד / ספרי סימן קריאה, 2008)
בתים באי (הוצאת הקיבוץ המאוחד / ספרי סימן קריאה, 1985)
האש המעדנת (הוצאת הקיבוץ המאוחד / ספרי סימן קריאה, 1990)
קפיצת הדרך (זמורה, ביתן, 1996)
אוקיינוס ים - אלסנדרו בריקו (כנרת, 2002)
העיר והבית - נטליה גינצבורג (הספריה החדשה, הוצאת הקיבוץ המאוחד / ספרי סימן קריאה, 1998)
לא עכשיו, לא כאן - ארי דה לוקה (הספריה החדשה, הוצאת הקיבוץ המאוחד / ספרי סימן קריאה, 2005)
הזקן והים - ארנסט המינגוויי (הוצאת ידיעות אחרונות, 2005)
ימי הנטישה - אלנה פרנטה (הספריה החדשה, הוצאת הקיבוץ המאוחד / ספרי סימן קריאה, 2007)
אהבה מטרידה - אלנה פרנטה (הספריה החדשה, הוצאת הקיבוץ המאוחד / ספרי סימן קריאה, 2009)
הסייח השחור - אנה סואל (הרפתקה: סופרים מתרגמים קלאסיקה, מודן ואוקיינוס, 2011)
החברה הגאונה (חלק ראשון בסדרת "הרומאנים הנפוליטניים") - אלנה פרנטה (הספריה החדשה, הוצאת הקיבוץ המאוחד / ספרי סימן קריאה, 2015)